ขออภัยในความไม่สะดวก #เขตลาดกระบัง ซ่อมแซมสะพานข้ามคลองประเวศบุรีรมย์ ซอยลาดกระบัง 15  22 ส.ค. 66. นายชัชชญา ขำจันทร์ ผู้อำนวยการเขตลาดกระบัง พร้อมด้วยนายมงคล พิทูรกิจจา หัวหน้าฝ่ายโยธาและเจ้าหน้าที่ที่เกี่ยวข้อง ลงพื้นที่ตรวจเยี่ยมการซ่อมแซมสะพานข้ามคลองประเวศบุรีรมย์ภายในซอยลาดกระบัง 15 เนื่องจากสะพานโครงเหล็กมีการเสื่อมสภาพของผิวทางเดินทำให้ผู้สัญจรเกิดอุบัติเหตุอยู่บ่อยครั้ง ซึ่งอาจทำให้เกิดอันตรายต่อชีวิตและทรัพย์สิน และขณะนี้กำลังเริ่มดำเนินการซ่อมแซม  ในการนี้ ผู้อำนวยการเขตลาดกระบัง จึงขอแจ้งประชาสัมพันธ์ การใช้งานสะพานดังกล่าวดังนี้ ตั้งแต่ช่วงเช้าจนถึงเวลา 09:00 น. สามารถใช้สะพานข้ามได้ปกติ หลังจาก 09.00 นาฬิกาเป็นต้นไป จะเริ่มดำเนินการซ่อมแซมสะพานดังกล่าวจนถึงเวลา 14:00 น. ระหว่างนี้โปรดหลีกเลี่ยงใช้สะพานข้าม แต่ถ้าหากมีความจำเป็นต้องใช้สะพานข้าม เจ้าหน้าที่จะเปิดให้ใช้ทางข้ามแต่ต้องได้รับอนุญาตก่อน เพื่อความปลอดภัย หลังจากเวลา 14.00 น. สามารถใช้สะพานข้ามได้ปกติ   ทั้งนี้ จุดสะพานข้ามคลองดังกล่าว มีผู้ใช้ต่อวันเป็นจำนวนมาก ไม่ได้รับการซ่อมแซมบำรุงรักษามานาน อาจทำให้เกิดอันตราย จึงจำเป็นต้องมีการซ่อมแซมบำรุงรักษา โดยจะใช้เวลาในการซ่อมแซมประมาณ 10 วัน  มีเจ้าหน้าที่คอยอำนวยความสะดวก ดูแลความปลอดภัยการเปิด-ปิดให้ใช้สะพานข้ามระหว่างการซ่อมแซม  และไม่มีการปิดสะพานระหว่างการซ่อมแซมเด็ดขาด  กราบขออภัยในความไม่สะดวกมา ณ ที่นี้ด้วย
สะพานข้ามคลอง มีการแจ้งปิดปรับปรุงการใช้งาน เป็นระยะเวลาเกือบ 2 อาทิตย์ ในขณะที่สะพานแห่งนี้ มีนักเรียน ตั้งแต่ชั้นอนุบาล - มัธยม ใช้ในแต่ละวันเป็นจำนวนมาก ซึ่งหากปิดการใช้งานนักเรียนทั้งหมด ต้องเดินไปที่ตลาดหัวตะเข้เพื่อใช้สะพานแทน ซึ่งมีระยะที่ไกลจากเดิมมาก และหลายครอบครัวก็ไม่สะดวก จนถึงขั้นลำบากในการเดินทาง
ขอบคุณมากๆนะคะ